ໃນຕອນເຊົ້າວັນທີ 13 ມິຖຸນາ 2022, ທີກະຊວງແຜນການ ແລະ ການລົງທຶນ ໄດ້ຈັດກອງປະຊຸມ ກອງປະຊຸມສຳມະນາ ເນື່ອງໃນວັນເດັກນ້ອຍສາກົນ ແລະ ວັນປູກຕົ້ນໄມ້ແຫ່ງຊາດ ວັນທີ 01 ມີຖຸນາ 2022 ແລະ ວັນສົນທິສັນຍາວ່າດ້ວຍສິດທິເດັກວັນທີ 20 ພະຈິກ 2022 ຂື້ນ, ໂດຍການເປັນປະທານຂອງທ່ານ ນາງ ຄຳຈັນ ວົງແສນບູນ ຮອງລັດຖະມົນຕີ ກະຊວງແຜນການ ແລະ ການລົງທຶນ, ພ້ອມນີ້ກໍ່ຍັງມີບັນດາທ່ານຫົວໜ້າກົມ, ຫົວໜ້າຫ້ອງການ, ຮອງກົມ, ຮອງຫົວໜ້າຫ້ອງການ, ຫົວໜ້າພະແນກ, ຮອງຫົວໜ້າພະແນກ ແລະ ຕາງໜ້າຈາກ 3 ອົງການຈັດຕັ້ງ ຂອງກະຊວງແຜນການ ແລະ ການລົງທຶນ ກໍ່ໄດ້ເຂົ້າຮ່ວມ.
ໃນກອງປະຊຸມໄດ້ຮັບຟັງການເນື່ອງໃນໂອກາດວັນສະເຫຼີມສະຫຼອງວັນເດັກນ້ອງສາກົນ ວັນທີ 1 ມິຖຸນາ 2022 ແລະ ວິໃສທັດການພັດທະນາເດັກລາວ ປີ 2030, ຄວາມສໍາຄັນຂອງວັນປູກຕົ້ນໄມ້ແຫ່ງຊາດ ແລະ ບົດລາຍງານແຫ່ງຊາດ ໃນການຈັດຕັ້ງປະຕິບັດສົນທິສັນຍາ ຊິດໍ ແລະ ບົດລາຍງານແຫ່ງຊາດ ກ່ຽວກັບການຈັດຕັ້ງປະຕິບັດສົນທິສັນຍາວ່າດ້ວຍສິດທິເດັກ, ກະຊວງແຜນການ ແລະ ການລົງທຶນ ເປັນເສນາທິການໃຫ້ແກ່ລັດຖະບານໃນການສ້າງແຜນພັດທະນາ ເສດຖະກິດ-ສັງຄົມ ດຶງດູດການລົງທຶນ ໂດຍການກຳນົດແຜນງານ ແລະ ນະໂຍບາຍຕ່າງໆ ໃຫ້ຊອດຄ່ອງກັບສະພາບ ແລະ ຄວາມເປັນຈິງຂອງຍຸກສະໄໝທີມິການຫັນປ່ຽນຢ່າງຮອບດ້ານຮັບປະກັນການພັດທະນາໃຫ້ມີຄວາມຢືນຢົງໂດຍສະເພາະແມ່ນເອົາໃຈໃສ່ຄົ້ນຄວ້າງົບປະມານເຂົ້າໃນບົດບາດ ຍິງ-ຊາຍ, ວຽກງານແມ່ ແລະ ເດັກ, ການສະເຫຼີມສະຫຼອງວັນເດັກໃນແຕ່ລະປີ ເປັນໂອກາດເພື່ອເປັນການສຶບຕໍ່ໃນການຈັດຕັງປະຕິບັດແນວທາງນະໂຍບາຍຂອງພັກ, ນິຕິກຳ ຂອງລັດ ແລະ ແຜນພັດທະນາເສດຖະກິດ-ສັງຄົມ ໃນແຕ່ລະໄລຍະລວມທັງວຽກງານທີ່ກ່ຽວພັນກັບແມ່ນ ແລະ ເດັກ ກໍຄືສົນທິສັນຍາສາກົນ.